**«Цифрлық активтер биржалары, сондай-ақ «Астана» халықаралық қаржы орталығының өзге де қатысушыларының мемлекеттік кірістер органына Қазақстан Республикасының резиденттері мен**

**бейрезиденттерінің цифрлық активтер биржаларында жүргізген операциялары және резиденттер мен бейрезиденттерге цифрлық активтерге байланысты қызметті жүзеге асырудан төленген сыйақылар туралы мәліметтерді ұсыну нысаны және оларды ұсыну қағидаларын бекіту туралы» Қазақстан Республикасы Қаржы министрінің**

**2025 жылғы 28 қазандағы № 634 бұйрығына өзгерістер енгізу туралы Қазақстан Республикасы Қаржы министрі** **бұйрық жобасын қабылдаудың ықтимал қоғамдық-саяси, құқықтық, ақпараттық және өзге де салдарларын**

**БАҒАЛАУ**

(бұдан әрі – Жоба)

**1. Қоғамдық-саяси салдарына бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол тек Қазақстан Республикасында қызметін жүзеге асыратын және цифрлық активтерді өткізумен айналысатын салық төлеушілерге қатысты.

Жобаны қабылдау қоғамда әлеуметтік шиеленіс пен наразылық тудырмайды. Бұл бизнес-қоғамдастық, соның ішінде шағын кәсіпкерлік өкілдері тарапынан оң қабылдануы мүмкін, себебі салықтар мен бюджетке міндетті өзге төлемдерді орындау кезінде уақыт пен шығындарды азайтуға мүмкіндік береді.

Жоба адал салық төлеушілер үшін, әсіресе, бизнесті жүргізудің тең жағдайларын жасайды.

**2. Құқықтық салдарына бағалау:**

«Қазақстан Республикасының кейбір заңнамалық актілеріне жасанды интеллект және цифрландыру мәселелері бойынша өзгерістер мен толықтырулар енгізу туралы» 2025 жылғы 17 қарашадағы Қазақстан Республикасының Заңымен (бұдан әрі – Заң) «Қазақстан Республикасындағы Цифрлық активтер туралы» заңымен қарастырылған цифрлық активтер биржасы термині өзгертілді. Жоба Қазақстан Республикасы Салық кодексінің (бұдан әрі – Салық кодексі)   
56-бабының 11-тармағының ережелерін іске асыру мақсатында әзірленген. Тиісінше, Жоба Қазақстан Республикасының Конституцияға және қолданыстағы өзге де нормативтік құқықтық актілерге қайшы келмейді.

Атап айтқанда, ұсынылып отырған құқықтық реттеу қажетті және негізделген, өйткені ол Қазақстан Республикасы резиденттері мен бейрезиденттердің цифрлық активтер биржаларында жасаған операциялары және цифрлық активтерге қатысты қызметті жүзеге асырудан Қазақстан Республикасы резиденттері мен резидент еместерге төленген сыйақылар туралы ақпаратты цифрлық активтер биржалары мен «Астана» халықаралық қаржы орталығының өзге де қатысушылары мәліметтерді мемлекеттік кірістер органына ұсыну нысанын және олардың ұсыну қағидаларын белгілейді. Бұл әкімшілік тәжірибеде құқықтық анықтық пен бірізділікті қамтамасыз етуге ықпал етеді.

Жоба салық төлеушілер үшін жаңа міндеттемелер мен шектеулер енгізбейді, тек Қазақстан Республикасының Салық кодексінде көзделген үдерісті реттейді.

Осылайша, Жоба заңнаманы қолдануда құқықтық анықтық пен болжамдылықты нығайтуға ықпал етеді.

**3. Ақпараттық салдарына бағалау:**

Жобаның ақпараттық салдары қалыпты деп бағаланады, себебі ол цифрлық активтер биржалары мен «Астана» халықаралық қаржы орталығының өзге де қатысушылары тарапынан Қазақстан Республикасының резиденттері мен бейрезиденттері жүргізген цифрлық активтер биржаларындағы операциялар, сондай-ақ цифрлық активтерге қатысты қызметті жүзеге асыру нәтижесінде резиденттер мен бейрезиденттерге төленген сыйақылар туралы мәліметтерді мемлекеттік кірістер органына ұсынылатын мәліметтердің нысанын және оларды ұсыну қағидаларында цифрлық активтер биржалары туралы терминді өзгерту арқылы НҚА ккеліспеушілікті жоюды реттейді. Бұл цифрлық активтер биржалары мен «Астана» халықаралық қаржы орталығының басқа да қатысушыларынан алынған мәліметтер негізінде қашықтықтан мониторинг жүргізуге мүмкіндік береді, нәтижесінде көлеңкелі экономиканың үлесі азаяды.

Бұдан бөлек, Салық кодексінің нормаларына сәйкестендіруге байланысты түсіндіру жұмыстарын жүргізу талап етілмейді, қажет болған жағдайда   
осы тақырып бойынша баспасөз-хабарламасы ұсынылады.

**4. Өзге салдарға бағалау:**

Жоба республикалық бюджеттен қосымша шығындарды талап етпейді, кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер қолданыстағы нормаларды техникалық нақтылауға бағытталған және ұйымдық немесе институционалдық реформаларды көздемейді.

Басқа салдарлар болжанбайды.

**Қазақстан Республикасы**

**Қаржы министрі М. Такиев**