**«Цифрлық активтер биржалары, сондай-ақ «Астана» халықаралық қаржы орталығының өзге де қатысушыларының мемлекеттік кірістер органына Қазақстан Республикасының резиденттері мен**

**бейрезиденттерінің цифрлық активтер биржаларында жүргізген операциялары және резиденттер мен бейрезиденттерге цифрлық активтерге байланысты қызметті жүзеге асырудан төленген сыйақылар туралы мәліметтерді ұсыну нысаны және оларды ұсыну қағидаларын бекіту туралы» Қазақстан Республикасы Қаржы министрінің   
2025 жылғы 28 қазандағы № 634 бұйрығына өзгерістер енгізу туралы**

**Қазақстан Республикасы Қаржы министрі бұйрығының**

**жобасына** (бұдан әрі – Жоба)

**БАСПАСӨЗ ХАБАРЛАМАСЫ**

«Қазақстан Республикасының кейбір заңнамалық актілеріне жасанды интеллект және цифрландыру мәселелері бойынша өзгерістер мен толықтырулар енгізу туралы» 2025 жылғы 17 қарашадағы Қазақстан Республикасының Заңымен (бұдан әрі – Заң) «Қазақстан Республикасындағы Цифрлық активтер туралы» заңымен қарастырылған цифрлық активтер биржасы термині өзгертілді. Жоба Қазақстан Республикасы Салық кодексінің (бұдан әрі – Салық кодексі)   
56-бабының 11-тармағының ережелерін іске асыру мақсатында әзірленген.

Жобаның мақсаты – цифрлық активтер биржалары мен «Астана» халықаралық қаржы орталығының өзге де қатысушылары тарапынан Қазақстан Республикасының резиденттері мен бейрезиденттері жүргізген цифрлық активтер биржаларындағы операциялар, сондай-ақ цифрлық активтерге қатысты қызметті жүзеге асыру нәтижесінде резиденттер мен бейрезиденттерге төленген сыйақылар туралы мәліметтерді мемлекеттік кірістер органына ұсынылатын мәліметтердің нысанын және оларды ұсыну қағидаларында цифрлық активтер биржалары туралы терминді өзгерту арқылы НҚА ккеліспеушілікті жоюды реттейді. Бұл цифрлық активтер биржалары мен «Астана» халықаралық қаржы орталығының басқа да қатысушыларынан алынған мәліметтер негізінде қашықтықтан мониторинг жүргізуге мүмкіндік береді.

Жобадан күтілетін нәтиже – салықтық әкімшілендіруді жетілдіру, атап айтқанда, «Астана» халықаралық қаржы орталығының биржасынан және өзге қатысушыларынан алынған мәліметтер негізінде қашықтан бақылау әдістерін енгізу. Бұл нәтижесінде көлеңкелі экономиканың үлесін азайтуға ықпал етеді.

Жобаның қабылдануы қандай да бір теріс әлеуметтік-экономикалық немесе өзге де салдарға әкелмейді.

Жобаны іске асыру республикалық бюджеттен қосымша қаржылық шығындарды талап етпейді.

Жоба ашық нормативтік құқықтық актілер интернет-порталында [https://legalacts.egov.kz/npa/view?id=](https://legalacts.egov.kz/npa/view?id=15588374) орналастырылды.